Document ID: 32015D0009

EUROOPA KESKPANGA OTSUS (EL) 2015/509,
18. veebruar 2015,
millega tunnistatakse kehtetuks otsus EKP/2013/6 omakasutuses olevate valitsuse poolt tagatud katmata pangavõlakirjade eurosüsteemi rahapoliitika operatsioonide tagatisena kasutamise eeskirjade kohta, otsus EKP/2013/35 täiendavate meetmete kohta seoses eurosüsteemi refinantseerimisoperatsioonide ja tagatise kõlblikkusega ning otsuse EKP/2014/23 (hoiuste, jääkide ja ülemääraste reservide tasustamise kohta) artiklid 1, 3 ja 4 (EKP/2015/9)
EUROOPA KESKPANGA NÕUKOGU,
võttes arvesse Euroopa Liidu toimimise lepingut, eelkõige selle artikli 127 lõike 2 esimest taanet,
võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artikli 3.1 esimest taanet, artiklit 12.1 ja artikli 34.1 teist taanet,
ning arvestades järgmist:
1)
selguse ja ühetaolisuse huvides ning eurosüsteemi tagatiste raamistiku lihtsustamiseks on otsustes EKP/2013/6 (1) ja EKP/2013/35 (2) ning otsuse EKP/2014/23 (3) artiklis 1 sätestatud kohustused üle viidud Euroopa Keskpanga suunisesse (EL) 2015/510 (EKP/2014/60), (4) mis on põhiline õigusakt eurosüsteemi rahapoliitika instrumentide ja menetluste kohta.
2)
selguse ja ühetaolisuse huvides ning eurosüsteemi õigusraamistiku lihtsustamiseks on otsuse EKP/2014/23 artikli 3 sätted üle viidud suunisesse EKP/2012/27 (5) ja otsuse EKP/2014/23 artikli 4 sätted suunisesse EKP/2014/9 (6).
3)
Seega tuleb otsused EKP/2013/6 ja EKP/2013/35 ning otsuse EKP/2014/23 artiklid 1, 3 ja 4 kehtetuks tunnistada,
ON VASTU VÕTNUD KÄESOLEVA OTSUSE:
Artikkel 1
Otsuste EKP/2013/6, EKP/2013/35 ja EKP/2014/23 artikli 1 kehtetuks tunnistamine
1. Otsused EKP/2013/6 ja EKP/2013/35 tunnistatakse käesolevaga kehtetuks.
2. Otsuse EKP/2014/23 artikkel 1 tunnistatakse käesolevaga kehtetuks.
3. Viiteid kehtetuks tunnistatud otsustele, millele on osutatud lõigetes 1 ja 2, käsitletakse viidetena suunisele (EL) 2015/510 (EKP/2014/60).
Artikkel 2
Otsuse EKP/2014/23 artiklite 3 ja 4 kehtetuks tunnistamine
1. Suunise EKP/2014/23 artiklid 3 ja 4 tunnistatakse kehtetuks.
2. Viiteid otsuse EKP/2014/23 kehtetuks tunnistatud artiklile 3 käsitletakse viitena suunise EKP/2012/27 II lisa artikli 12 lõikele 5.
3. Viiteid otsuse EKP/2014/23 kehtetuks tunnistatud artiklile 4 käsitletakse viidetena suunise EKP/2014/9 artikli 5 lõigetele 2 ja 3.
Artikkel 3
Jõustumine
1. Käesoleva otsuse artikkel 1 jõustub 1. mail 2015.
2. Käesoleva otsuse artikkel 2 jõustub järgmisel päeval pärast selle avaldamist Euroopa Liidu Teatajas.
Frankfurt Maini ääres, 18. veebruar 2015

Labels: 2
15
4